
BINE Al VENIT! 


la noi Mările Sol al Bisericii Apostolice Ro- Romani prin origine și credință, dragostea noa- 
mane. Suntem afât de fericiţi astăzi, când după aş- | stră faţă de Roma Eternă, Cetate sfântă a verhov- 
leptări pline de emoții, nicului apostolilor Petru, s'a 
întărit în noi prin dragos- 
fea și grija ce a radiat în 
cursul veacurilor de aici 
pentru ai noștri şi pentru 
noi. Mirajul Romei a făcut 
uimiri în istoria trecutului 
nosiru, iar credința aposto- 
lică romană a  desmorțit 
sufletele pentru o înălțată 
vieaţă spirituală. 

„Romani Români” salu- 
lim astăzi cu fot elanul 
suflefelor noastre pe Trimi.- 
sul marelui Papă Pius XI. 
Intăriți în suflete prin fap- 
tele trecutului, de pe Gia- 
nicolo se revarsă asupra 
noastră noui raze de spe- 
ranțe întru înălțare, 

Cu adevărată dragoste 
creștină şi suflet deschis 
spunem Trimisului Vicarului 
lui Isus: „Bine-ai venit” 
în mijlocul nostru „cel ce 
vii întru numele Dom- 
nului“. 





avem nespusa bucurie de 
a Vă -primi în mijlocul 
nostru. W'am urmărit zi de 
zi drumul sărbătoresc prin 
cetățile Ardealului și bucu- 
ria credincioșilor noștri din 
diferite colțuri de [ară a 
acumulat în sufletele noa- 
sfre  fiorii unei așteptări 
prelungite. 

Ne bucurăm  asfăzi, 
pentrucă fradifionala _no- 
astră ospilalitate e satis- | 
Jăculă, găzduind un ales îi 
între aleși din „lumina lumii 
şi sarea pământului“ şi 
fericirea noastră e mare, 
penirucă după  măreţul 
praznic roman prin care 
Fericitul Părinte Papa Pius 
al Xl-lea a daf neamului 
nosfru un măreț institut 
pentru întărirea înlru cre- 
dință și luminarea minţii 
frimite acum la noi Ambasa- 
dorul său, pentru ca să cu- 


noască mai de aproape toate ce, si i dial i 
păsurile sufletelor noastre. pi ere A oalele ma „ VESTITORUL“ 














nur 


Intru mulţiani Stăpâne! 

PARTEA OFICIALĂ 
EEE ACEI A NNE) IE E 
No. 1918/1937. 


T 
NECROLOG. 


Cu durere comunicăm Ven. Cler diecezan, că 
preotul On. Nicolae Câmpian, paroh în Săuca, în ziua 
de 10 Maiu crt. a adormit în Domnul în anul 51-lea 
al vieţii şi al 24-lea al preoţiei sale. | 

Preoţii diecezani pentru odihna suiletului repao- 
satului Frate în Hristos, vor aduce la altarul Domnu- 
lui rugăciunile obişnuite. 

In veci amintirea lui! 

Oradea, 17 Maiu 1937. 


No. 2136/1937. 


Ey 
NECROLOG. 


Cu durere comunicăm Ven. Cler diecezan, că preo- 
tul On. Emil Deac, paroh în Supurul de Sus, în ziua 
de 27 Mai crt. a repaosat în Domnul, în anul al 57- 
lea al vieţii şi al 32 lea al preoţiei Sale. 

Fraţii Preoţi dentru odihna sufletului repaosatului 
în Hristos Frate vor aduce la alfarul Domnului rugă- 
ciunile indatinate. 

În veci amintirea lui. 

Oradea, 31 Mai 1937. 


No. 1983/1937. 
Concurs la parohii vacante. 


Pe ziua de 15 lunie crt. se publică concurs la 
“următoarele parohii : 

1. Căuaş (protopopiatul Tăşnad), care devine va- 
cantă prin trecerea On. loan Mateiu la alt beneficiu. 

2. Crişeni (Protopopiatul Zălaului) devenită va- 
cantă prin transferarea On. Liviu Trufaşiu la pa- 
rohia Zâlau II. 

3. Giorocuta (Protopopiatul Supurului), care prin 
renunțarea On. loan Muth, a devenit din nou 
vacantă. 

4. Dijir (Protopopiatul Mărghitei), devenită vacantă 
prin transferarea On. Gheorghe Silaghi la parohia 


Ciocaia, 
5. Nușfalău (Protopopiatul Șimleului), devenită 


vacantă prin transferarea On. Valeriu Sima la pa- 
rohia Siciu. 

6. Sărsig (Protopopiatul Mărghitei), devenită va- 
caniă prin transferarea On. Gheorghe Mădăras la 
parohia Moitinul Mare. 

7. Vintire (Protopopiatul Beiuşului), devenită va- 
cantă prin transferarea On. Virgil Muntean la pa- 
rohia Oradea—Grădini. 

Oradea Şed. Cons, din 20 Maiu 1937, 

No. 2103/1937. 


Catedrele vacante la şcolile secundare 
diecezane. 


In conformitate cu art, 12 din legea asupra ra- 
porturilor dintre şcolile secundare confesionale române 
şi Ministerul Educaţiei Naţionale, promulgată cu data 
de 5 august 1929, No. 2799, prin aceasta publicăm, 
că la şcolile secundare ale Diecezei Noastre sunt va- 
cante următoarele catedre: 


I. La liceul gr. cat. român de băieți din Beiuş: 


1. Limba română cl. fără soţ (No. 3). 
. Limba latină (No. 4). 

. Limba latină-elină (No. 5). 

„ Limba Franceză (No. 6). 

+ Filosofie cu Drept (No. 10). 

. Matematici cu fizică (No. 12). 
 Fizică-chimie (No. 13). 

8. Muzica vocală (No. 16). 

9; Educaţie Fizică (No. 17), 


II. La liceul de fete din Beiuş: 

1. Limba latină (No. 4). 

2. Limba latină-elină (No. 5). 
„ Limba franceză (No. 6). 
Limba germană (No. 7). 
. Filozofie-Drept (No. 10). 
. Ştiinţe naturale (No. 14), 
+ Caligrafie Desemn (No. 15). 
. Lucru de mână (No. 18). 
„ Gospodărie (No. 19). 
III. La şcoala normală diecezană din Oradea: 


1. Limba română-latină (No. 2), 
2. Limba îranceză (No. 4). 

3. Şt. pedagogice (No. 5). 

4. Matematici (No. 8). 

5. Şt. fizico-chimice (No. 9), 

6. Educaţie fizică (No. 19). 

Pentru ca cineva să poată îi numit proiesor sau 
maestru cu titlu provizoriu pe lângă condiţiunile pre- 
văzute în legea învăţământului secundar, mai trebue 
să îndeplinească — conform art. 10 din legea spe- 
cială — şi următoarele condițiuni: | 

1. Să fie de religiunea gr. catolică (unitâ); 

2. profesorii bărbaţi — cu excepţiunea maeştri- 
lor — să fie absolvenţi de Teologie, sau cel puţin 
studenţi în Teologie. 

Profesorii titulari definitivi, la liceul de băieţi din 
Beiuş şi.la şcoala normală diecezană din Oradea nu 


NYDUPUN 


Do NNIRUW 


„pot îi decât numai preoţi hirotoniți. 


Cererile pentru catedrele de mai sus, însoţite de 
actele justificative (extras de botez, certificate de stu- 
dii, de examene şi de serviciu) se vor înainta Epis- 
copiei române unite din Oradea, până la 15 lulie crt. 

Oradea, 28 Mai 1937. 

Ajutorul familiar. 


On. Minister al Cultelor Ne comunică adresa 
Ministerului de Finanţe cu No. 23362/1937, conform 
căreia, ajutorul de familie pentru copii se acordă nu- 
mai până la ajungerea acestora la vârsta de 21 ani. 
Insă nu se mai primeşte ajutor familiar nici pentru 
acei copii, care înainte de 21 ani ocupă vreo îunc- 
țiune la o instituţie de stat sau particulară, din care 
se pot întreținea singuri, precum nici pentru copii de 
ambele sexe emancipaţi prin căsătorie. 

Oradea, 27 Mai 1937. 


No. 2145/1937. 


Primiri la institutele diecezane. 


Taxele de întreţinere la institutele diecezane pe 
anul şcolar 1937/38 vor îi: 

1. La Seminarul din Oradea, unde se primesc 
elevi de liceu, elevii şcoalei normale diecezane şi 
elevi de cl. ill şi IV dela şcoala de aplicaţie: 6000 Lei, 











Evlavia ce 


“Devoţiunea către Preasfânta Inimă a lui Isus nu 
este: o îloare nouă răsărită în grădina mistică a Bise- 
ricii ci e veche, ca Biserica însăşi. Cine nu-şi dă seama 
că pe Calvar deodată cu catapeteasma templului, o 
suliță nemiloasă a mai spintacat şi un alt văl, lâsănd 
ca lumea să vadă prin el Inima lui Isus, S. loan 
evanghelistul, care a fost martor ocular, ne asigură 
că faptul s'a petrecut şi că el a fost prevestit în căr- 
țile sfinte. Din aceste el reproduce scurt un verset; 
un verset ce cuprinde, deodată, într'o unitate istorică 
şi ideală, trecutul, prezentul şi viitorul : »vedea.vor pe 
care l-au împunse<«. Oamenii vor »vedea« cine este 
acela pe care l-au împuns. În cursul veacurilor îl vor 
privi, îl vor contempla şi vor înţelege. Ce vor vedea 
oamenii în acea Inimă străpunsă ? Ceea ce a văzut 
Ioân în cursul vieţii sale mortale: înălţimea Dumne- 
zeirii şi puterea Impărăţiei ini Dumnezeu. 

Există în vieaţa Mântuitorului mistere şi există 
părți ale omenirii sale adorabile, în cari Cuvântul 
“Intrupat ni se arată într'un chip deosebit ca vrednic 
de a îi iubit, adorat şi urmat, 

+ Aceste părţi ale omenirii sale se numesc obiecte 
manifestative, pentrucă prin ele Cuvântul întrupat ni 
se arată într'un chip deosebit. Locul de frunte între 
aceste obiecte manifestative îl ţine inima sa dumne- 
zeească. Inima omului, peste tot, este un organ pentru 
care în toate timpurile s'a profesat un cult deosebit. 
De fapt, ea este partea cea mai nobilă din trupul ome- 
nesc, Este un muşchiu care serveşte ca organ central 
la circulația sângelui. Astfel este în strânsă legătură 

2. La Internatul Pavelian de băieţi din Beiuş 
6500 Lei. 

3. La Internatul Pavelian de îete din Beiuş: 
10.000 Lei. (Taxa întreagă pentru elevele gr. cat. din 
Dieceza Orăzii va îi 8000 Lei). 

Elevii şi elevele din clasele secundare cari în 
anul şcolar 1936/37 au media generală peste 9 fără 
a avea la nici un studiu notă mai mică de 7 vor pu- 
tea îi primiţi gratuit. 

Cererile pentru primire se vor înainta Rectorate- 
lor respective până la data de 5 Iulie crt. 

La cereri se vor anexa: 

1. Extrasul de botez; 

2. Certiiicatul şcolar ; | 

3. Certificatul de paupertate (cei ce solicită favor, 
sau locuri gratuite). 

Fraţii preoţi cele de mai sus le vor publica celor 
interesaţi, îndemnându-şi credincioşii, ca să-şi dea 
copiii în aceste institute diecezane, unde vor primi cea 
mai aleasă creştere. 

Oradea, 1 lunie 1937. 











PARTEA NEOFICIAT.Ă 
[E e E ul] 


se impune 


cu centrele nervoase şi în ea se repercutează toate 
impresiile acestora. Modificările ei se pot socoti de 
cea mai vie expresiune a sentimentelor noastre. Aşa 
că inima poate fi socotită ca un compendiu al 
întregului om. Inima lui Isus este deci vrednică de 
o cinste şi dragoste deosebită din partea noastră 
pentrucă: 10 este acea parte a trupului său în care 
toate afectele şi emoţiile sale au avut cel mai viu ecou, 
2% este organul din care nemărginita dragoste a lui 
Dumnezeu a făcut să izvorască sângele care sa văr- 
sat pentru răscumpărarea noastră, 3% este simbolul 
real al dragostei sale nesfârşite pentru oameni. E de. 
notat însă, că noi nu cinstim aceasta Inimă a lui Isus 
ca ceva separat, ci întru cât face parte din acea uma- 
nitate care este unită în chip ipostatic cu a doua per- 
soană a S$, Treimi. Deaceea Biserica opreşte a se da 
cult public icoanelor cari reprezintă numai o inimă fără 
a îi reprezentată şi persoana Răscumpărâtorului. Acest 
cult nu este izvorât din halucinaţia bolnavă a unei 
călugărițe, cum a scris acum câţiva ani o înaltă faţă 
bisericească, şi nici nu este nou, cum spuneam la în- 
ceputul acestui articol, este, în fond, vechiu, ca şi Bi-. 
serica. Totuşi în forma aceasta mai concretă şi mai" 
răspândită, cum se practică astăzi, datează de pe la 
sfârşitul veacului XVII, când au avut loc la Paray-le- 
Monial (Franţa) apariţiile adevărate şi istorice 2le Si. 
Inimi unei smerite și necunoscute călugărițe vizitan- 
tine : Si. Margareta Maria Alacoque. | 
E celebră între aceste apariţiuni cea dela 16 lunie 
1675, când Isus arătându-se Margaretei i-a descoperit 

Inima sa zicând: „lafă acea Inimă care atât de mult 
a iubit pe oameni, până a se consuma pentru dânșii. 
In schimb nu primesc dela cea mai mare parte din 
ei decât nerecunoştințe, disprej şi sacrilegiile ce se 
săvârșesc împotriva mea în Taina iubirii mele etc. 
Îi cere apoi să se întemeieze o sărbătoare în cinstea 
ei, când prin sf. Impărtăşanie şi prin rugăciuni de 
ispăşire să se repare toate vătămăriile cei le fac 
oamenii. Acelaşi lucru îl cere şi pentru primele Vineri 
din lună. Îi făgăduieşte apoi că tuturor acelora cari 
vor cinsti şi vor face să fie cinstită Preasfânta sa 
Inimă, le va da toate lucrurile de cari au nevoie, va 
dărui pace familiilor lor, îi va mângăia în necazuri, 
va binecuvânta casele în cari va fi cinstită icoana 
Inimii sale şi în excesul milei dragostei sale atotpu- 
ternice va dărui tuturor acelora cari se vor împărtăşi 
în nouă prime Vineri consecutive din lună harul po- 
căinţei finale, în cât nu vor muri în păcat, nici fără a 
primi Si. Taine, şi în acea oră extremă Inima. sa le va 
îi singura scăpare. 

Totuşi ar greşi cine ar crede că Cultul Preasi. 
Inimi se întemeiază pe revelaţiile făcute sfintei Mar- 
gareta. Ca oricare altă devoțiune, nici aceasta nu se 
bazează pe o revelaţie particulară, ci pe revelaţia 
pe care a făcut-o Dumnezeu întregei omeniri. Revela- 
ţia făcută Si. Margareta a dat numai prilej Bisericii 
ca acel cult până atunci particular să-l extindă la în- 
treaga lume ca şi cult public. Adevăratul motiv este, 
că acest cult e conform învăţăturii descoperite. Bise- 
rica considerând binele imens ce va rezulta pentru 
sine şi pentru sufletele fiilor săi, fără a crea un ade- 
văr nou de credinţă sau un cult nou, a concretizat şi a 
dat avânt mai mare acestei devoţiuni. 

Dumnezeu, carea făcut »sanabile popoarele«, le-a 
dat totdeauna remediile potrivite pentru a-i scăpa de 
peire. Când păgânismul agonizant încerca să se men- 
țină în vieaţă distrugând milioane de creştini, Dum- 
nezeu.a dat martirilor tăria sâ-şi verse sângele pentru 
credință, iar sângele lor a devenit sămânţa de creştini 
şi mai numeroşi. | 

Când ereticii, luând iocul prigonitorilor, răspân- 
diau neghina învățăturilor greşite în Biserica Domnu- 
lui, Dumnezeu a ridicat pe Sfiinţii Părinţi şi pe marii 
Dascâli cari prin înţelepciunea şi strădaniile lor, o 
curăţiră. 

Când între popoare, între oraşe, între familii, ba 
chiar în sinul aceleiaşi familii se încuiba ura şi râsbu- 
narea şi se punea numaidecât mâna pe sabie pentru 
a se vărsa sânge omenesc, Dumnezeu a trezit spiritul 
dragostei şi al înfrăţirii prin numeroasele ordine călu- 
găreşti, adevărate familii religioase, cari luară fiinţă. 

lar în vremurile din urmă, când protestantismul 
cu toate derivatele lui a încercat să răstoarne teme- 
liile pe cari este aşezată Biserica şi să smulgă din 
suflete credinţa şi orice virtute, pare că Dumnezeu ne 
oferă ca scăpare devoţiunea câtre Preacurata şi mai 
ales către Preasf. Inimă a lui Isus. Să nu o respingem, 
ci s'o primim, s'o practicăm noi şi să facem să fie de- 
prinsă şi de alţii. S'o introducem în familiile noastre şi Ei 
să-i închinăm familiile şi ţara noastră iubită. Dela Ea 
să cerşim mila şi ajutorul de care avem nevoie. Ea 
singură poate să dea şi ţării noastre mult încercate 
fericirea şi pacea de care are atâta nevoie. 

Să nu stăm pe gânduri, să nu i ne impotrivim, 
căci cine ştie dacă nu este aceasta poate ultima în- 
cercare a milei dumnezeeşti față de oameni! 








Pavilion străjeresc la Beiuş 


Inaugurarea pavilionului  străjeresc la liceele 
noastre de băieţi şi fete din Beiuş s'a făcut Duminecă 
23 Maiu a. c. Solemnitatea religioasă a fost prezidată 
şi oficiată de P. loan Georgescu, canonic, asistat de 
păr. protopop Hetco, director N. Flueraş, profesorii 
Popovici, Teiuşan, Musta, Mateiu, Nicolas şi absolv. 
de teol. N. Maghiar. P. canonic, delegatul Ex. SaleP. 
S. episcop Valeriu Traian Frențiu, a arătat în câteva 
cuvinte, legătura ce este în concepția creştină între 
familie, patrie şi umanitate. După ceremonia religioasă, 
a urmat serbarea străjerească. Au rostit cuvântări 
păr.-proi, T. Naghi, d-şoara Albion, d-na Didilescu, dd. 
Col. Georgescu, T. Nes, G. Bota, N. Flueraş şi A. 
Popa. Serbarea s'a încheiat cu defilarea străjerilor şi 
a străjeriţelor. 

D-l T. Neş, comandantul Legiunii Bihor pentru 
băieţi, între altele a spus următoarele: 


„Am vedenia că astăzi aici și-au dat întâlnire 
ctitorii acestor așezăminte şi toți cari au luat lumină 
din lumina acestui strălucit far. Şi simt că în fața 
lor în locul frazei dălțuite sculptural, a cuvintelor 
colorate cu măestria paletei, a propozițiilor loarse 
din borangic sclipitor și arniciu mai vârtos o cucer- 
nică făcere mi se însfăpânește în suflet“. 

In continuare, evocă figura episcopului Samuil 
Vulcan, care a întemeia! liceul. In jurul acestei fi- 
guri de arhiereu se grupează fot Panteonul Româ- 
nismului de Vesti. El a încurajat pe „fiul Dimitrie“, 
pe Dumitru fichindeal, în munca sa de redeșteptare 
românească și organizare a preparandiei ort. rom. 


“din Arad, Liceul din Beiuş, prin intelectualii săi şi 


preparandia din Arad, prin învățătorii săi, a dat Bi- 
horului pletora de cărturari cari au osârdit pentru 
conservarea neamului. 

Arată dragostea mare ce colcăia în fragilul trup 
al episcopului Mihail Pavel, fundatorul Liceului român 
unit de fete, precum și al Internatelor Paveliene. 

Alături de figurile ctitorilor cheamă în amintire 
figurile luptătorilor : Partenie Cosma, a cărui efigie 
s'a fipărit în structura tururor așezămintelor culturale 
şi economice și care a înfruntat năvala de vorbe 
a ungurilor din Budapesta, apoi conturează pe 
Alexandru Roman, profesor la liceul din Beiuș, 
scriitor şi om politic, Pomeneşte pe Miron Pompiliu, 
care alături de băieșii cari scoteau metal preţios 
din pământul Vașcăului, a scos comori din sufletul 
poporului român: balade, poezii, cari au contribuit 
la tema de inspirație a lui Eminescu.  Arhierei, 
luptători, scriitori, ieşiţi din şcolile Beiușului, asistă 
la această serbare de renaștere a sufletului tinere= 
„dulgi, 

Dar mai vârtos sunt prezenți duhurile. profeso- 
rilor cari printre pauzele semnelor de punctuație 
ale frazei, au ştiut să' radieze o altă simţire decât 
cea mărturisită oficială de pe catedră şi sub 
ochiul iscodifor și urechea spionă a administraţiei 
maghiare. 

Și în sfârșit din înălțimi privesc cetele de mu- 
cenici ai Bihariei, încununați cu rubine de sânge, 
îndemnând până la jertță de sine. 

In indemnurile ctitorilor şi ale luptătorilor, as- 
„4ăzi se impleteşte chemarea M. S. Regele Carol al 
Ilea, care învită tineretul: la muncă pentru Țară. 

Sufletul dat de înaintași, trebue să fie activ, 
„construcliv ; să coboare stâncile să le așeze pe dru- 
muri, să schimbe fața satelor, a curților şi olafelor. 
Lin nou spirit pornit spre o muncă încordată și 
susținut de o credință în Dumnezeu şi În virtuțile 
neamului, trebue să facă din micii străjeri de as- 
tăzi, pe viitorii străjeri gata să-şi apere hotarele şi 
„comorile sufletești. 











Ei 


„De Sfântul Constantin“ 


Sub acest titlu reeditează d. Şt. Lupşa în »Legea 
-'“Rom.« 15, 5. 37 cunoscutele calomnii despre nulitatea 


concordatului dintre România şi Sfântul Scaun, că 


anume acest concordat s'ar datori boalei şi slăbiciu- 
nilor bătrâneţii regelui Ferdinand 1 şi lipsei de expe- 
riență a României Mari. 

Dsa uita că încă guvernul naţional dela laşi, 
lonel Brătianu— Take Ionescu, examinează în 1917 
chestiunea, dacă n'ar îi bine, pentru pregătirea spiri- 
telor in vederea înfăptuirii idealului nostru naţional, 
să încheie de atunci un concordat cu Vaticanul. Şi, în 
adevăr, se ştie, grija tuturor guvernelor noastre dela 
Unire încoace, a îost pentru soluţionarea cât mai no- 
rocoasă a acestei mari probleme. Rezumând activita- 
“tea partidelor noastre politice care au dat aceste gu- 

verne, |. P. S. mitropolit N. Bălan a spus că unul 
[cel liberal] a tratat concordatul, al doilea [cel Ave- 
rescu] l-a semnat şi al treilea [cel naţional-ţărănesc] 
l-a ratificat. Prin urmare, acest act internaţional nu e 
un aci pripit, isvorit din scrupulele de conştiinţă ale 
unui rege moribund, ci din convingerile luminate ale 
tuturor bărbaţilor noştri de Stat. De aceea avem cele 
mai puternice garanţii, vorba d-lui N. Titulescu, că 
această convenţie va dâinui şi va îi respectată. Insuşi 
|. P. S. patriarh Miron Cristea a declarat, la timpul 
său, că nici un Român de bunăcredinţă nu poate avea 
nimic împotriva concordatului, adică a înţelegerii Sta- 
tului nostru cu Vaticanul. Sau d. Şt. L. e mai ortodox 
decât patriarhul ? 











Pelerinajul român la mânăstirea 
Drăgeşti. 


— Duminecă 13 lunie. — 


Locuri cu manifestări cereşii extraordinare din nefericire 
la noi nu tocmai avem. Avem însă câteva locuri de pelerinaje 
de pietate, unde aieargă norodul credincios, cu credință vie 
şi în spirit de pocăință pentru a preamări pe Dumnezeu în 
sfinţii lui. Aşa este Bixadul cu Mănăstirea Părinților Bazilitani, 
în a căror biserică se cinsteşte icoana Prea si. Fecioare; la 
fel mănăstirea dela Nicula a aceloraşi Părinţi Bazilitani, mă- 
năstirea dela Radna etc., iar mai recent e mănăstirea Părin- 
ților Franciscani români uniţi dela Drăgeşti Jud. Bihor cu pe- 
lerinaj în Dumineca ce cade pe 13 lunie sau în cea ce urmează 
dacă 13 lunie cade în zi de lucru, şi la 15 August. Aci se cin- 
Steşte icoana sfântului Anton de Padua precum şi o parte din 
moaştele aceluiaş sfânt aduse anume la inaugurarea sanctua- 
rului şi consacrarea bisericii din nou zidite. | 

Multă lume a alergat anul trecut din toate părţile Româ- 
niei, dar mai ales din Judeţul Bihor, Sălaj şi Satu-Mare, şi 
avem speranţa că pe an ce merge norodul va alerga tot mai 
numeros ca să cinstească pe Marele Făcător de minuni şi să 
primească darurile Celui de sus prin mijlocirea lui. 

Mănăstirea din Drăgeşti are un privilegiu cu totul deosebit 
de celelalte locuri de pelerinaj. E înzestrată cu Indulgenţă 
pleaară, care se dobândeşte ori de câte ori se intră în bise- 
rica mănăstirii, spunând rugăciunile prescrise, în ziua de 13 
lunie sau în Dumineca după 13 Iunie, şi se poate aplica şi pen- 
tru sufletele din focul curăţitor. Ce mare privilegiu e acesta 
înțelege oricine îşi dă seama ce e Indulgenţa plenară. | | 

lată ce trebue să îndemne pe credincioşi a nu cruța picio 
oboseală pentru a vizita sanctuarul din Drăgeşti în ziua hotă- 
rîtă pentru pelerinaj. Creştinii din alte vremuri făceau jertfe 
mult mai mari ca să dobândească iertarea păcatelor, şi ca să 
ajute sufletele răposaţilor. 

In loc să ispăşeşti pedepsele păcatelor în vieaţa viitoare 
e mult mai înţelept să faci ceva jertfă aci pentru ispăşirea 
lor. Sf. Leonard dela Portul Mauriţiu zice: „Mă îngrozesc 
când mă gândesc la rigurozitatea dreptăţii dumnezeeşti. Şi cine 
nu se va înspăimânia cetind în istorie că atâţia sfinţiau fost 
condamnaţi la focul curăţitor pentru unele păcate, după noi 
foarte uşoare ? Astfel sî. Severin a trecut prin focul curăţitor 
pentrucă se ruga afară de timpul hotărit; sora sfântului Petru 
Damian pentrucă simţia prea mare plăcere în a cânta; Epi- 
scopul Durand pentrucă a rostit vorbe zadarnice ; siânta Vita- 
liana pentru unele greşeli foarte mici? Să nu ne pierdem însă 
curajul, căci, dacă dreptatea lui Dumnezeu e riguroasă, milo- 
stivirea lui e nemărginită, De îapt, El a lăsat Bisericii sale te- 

Zaurul vredniciilor lui Isus Hristos, ale Prea Si. Fecioare, şi 
ale, sfinţilor săi. În acest tezaur şe află bogății din belşug pentru 
a plăti toate datoriile noastre faţă de dreptatea lui Dumnezeu ; 
Biserica are cheile acestui tezaur, şi ne împărtăşeşte de el prin 
indulgenţe“. 

Încheem cu acelaşi sfânt Leonard: „O bunătate nesfârşită 
a lui Dumnezeu, care ne-a uşurat drumul către patrie prin 
atâtea mijloace ! Ce-am făcut noi însă ca să dobândim Indul- 
genţeie ? Ar trebui să ne ruşinăm de nepăsarea noastră atât 
de dăunătoare sufletelor noastre şi suiletelor din - focul cură- 
țitor pe cari le-am lipsit de un ajutor atât de puternic. Să ne 











| Publicaţii 


Descriind apoi acelaşi diacon Coltor liturghia ro- 
mânească dela S. Petru, pe lângă glasuri de bucurie, 
el aude şi suspine înăbuşite de durere şi, în lacrimile 
de îericire, vede amestecându-se şi stropi grei de mult 
amar. »Roma plângee, observă el, »căci ea ştie că, 
pe coastele Carpaţilor, a lăsat mulţi copii, mai mulți 
decât sunt cei cari astăzi vin să binevestească pe mi- 
rele său. Roma are inima străpunsă de spinul durerii, 
„căci ea n'a uitat de zilele fericite de odinioară, când 
trecea apa şi pietrele rămâneau ; când, prin văile tăi- 
-nuite ale munților noştri, înspăimântătorii legionari 
luptau pentru crucea care le-a fost pus-o Roma în 
„brațe; când, prin sătulețele reînviate pe spuza cenu- 
_şie a apuşilor duşmani, pătrundeau preoţii hirotoniți 
prin catacombele ei, ca să întărească în credinţă pe 
-cei credincioşi şi ca să samene evanghelia dreptăţii 
- printre cei cari încă nu văzuseră lumina de vieaţă 
“purtătoarelor învățături ale răstignifului Mântuitore«. — 
Plin de credinţă, nădejde şi dragoste, însă, sufletul 
“nouhirotonitului diacon se mângăie cu o viziune mai 
fericitoare din viitor. »Roma visează dorind un viitor 
mai îericit«, reflectează el, »când întreg neamul româ- 
nesc, unit prin legăturile calde ale aceleiaşi credinţe, 
va umplea câmpul lui Marte, va umplea Forul Roman 
şi biserica S. Petru cu numărul lui, cu frumuseţea lim- 
bii sale, cu mirosul virtuților sale reînviate în sânul 


său. Aceasta va fi adevărata virfus romana rediviva. | 


_— Oricum, cu bunul Dumnezeu înainte! Roma ne do- 
„reşte! Roma ne aşteaptă! Roma ne chiamă! Ca o 
:dulce mamă !< (p. 431). 

Dacă n'ar cuprinde decât aceste pagini, şi Răva- 
șul ar fi cea mai prețioasă arhivă a pelerinajelor ro- 
mâneşti la Roma. Dar el a fost o minunată şcoală de 
scriitori. Pe lângă bătrânii amintiţi, aici debutează ori 
îşi cresc. aripile: Leon I. Manu, Aug. Al. Pop (Dafin), 
|. 'Roşu—Roşioru, I. Îsaicu, Oct. Popa, luliu Florian, 
O. Hulea, A. Lupeanu—Melin, Z. Pâclişanu ş. a. O 
"generaţie întreagă de publicişti. Acesta din urmă 
„aici îşi tipăreşte cercetările sale despre ziaristica ro- 
mână (1908) şi despre Biserică şi Românism (1910). 
Tot aici vede lumina zilei importantul studiu de istorie 
literară asupra molitvelnicului lui Coresi, datorit emi- 

trezim din letargia noastră, şi pe viitor să fim cât mai sâr- 
guincioşi în dobândirea indulgențelor. Siânta Tereza povesteşte 
despre una din călugărițele sale, că, ducând de almintrelea 
o vieaţă râvnică, după moarte a mers de-a-dreptul în raiu. 
pentrucă a avut mare incredere în indulgenţe, şi a fost îoarte 
sârguincioasă în a le dobândi în timpul vieţii”. 

Fraţi creştini, faceţi pelerinaje de pietate cu adevărat 
spirit de credinţă, veniţi la Mănăstirea din Drăgeşti, la altarul. 
sfântului Anton, Făcătorul de minuni, cu dorul de a dobândi: 
Indulgenţa plenară pentru sufletele voastre şi pentru suiletele: 
din focul curăţitor. 














periodice 


de 1. GEORGESCU 


nentului director al revistei, prin care dovedeşte că 
această carte de ritual e o traducere din ungureşte. 


Vestitorul 


apare săptămânal în Bucureşti dela 13. 11. 1908 până 
în Noemvtie 1910, cu observaţia că, din Maiu 1910, 
el se transformă în revistă mensuală. E în propriefa- 
tea şi direcţia d-lui M. Theodorian Carada. Scopul 
este : »redeşteptarea sentimentului religiosc«, 

Ziarul se prezintă ca apărător al dreptei credințe 
şi în primul rând ca adversar al presbiterianismului 
şi al protestantizării Bisericii autocefale române. Ma- 
joritatea colaboratorilor sunt ortodocşi cu simpatii mai 
mult sau mai puţin declarate pentru Roma. Colabo- 


“vează : avocatul Dimitrie Cernăianu ; arhim. Îuliu Scri- 


ban ; monahia Epiharia Moisescu, fondatoarea societă- 
ţii Acoperemântul Maicii Domnului; fraţii. H. şi 1. 
Frollo. Secretar de redacţie este secretarul particular: 
al directorului, C. Cernăianu. Ziarul încetează să apară 
în Noemvrie 1910. Prin combaterea legendelor şi ca- 
lomniilor împotriva papalității şi prin lămuririle ce dă 
în chestiile bisericeşti, foaia aceasta serveşte la cu-- 
noaşterea catolicismului şi obişnueşte pe clericii Vechiu- 
lui Regat cu ideea unirii cu Roma. 


Albina 


Odată cu întregirea neamului românesc, s'a înţe- 
les de Românii uniţi că e absolut necesar ca, în ca- 
pitala României să apară un cotidian care să spuie 
tot adevărul şi numai adevărul, în ce priveşte catoli- 
cismul românesc. 

Aşa se naşte Albina la 1. 11. 1921. După »Uni- 
rea« din Blaj (1918 şi 1919), ea e al doilea cotidian 
catolic românesc. 

Intemeietorii acestui cotidian încredinţează direc- 
ţia lui d-lui M. Theodorian Carada, | 

In primul articol de fond se arată că Albina este 
o foaie îndependentă care îşi ia sarcina de a trata 
toate chestiunile la ordinea zilei în mod obiectiv și 
numai pe temeiu de adevăr. 

Naşterea Albinei coincide cu ultimele zile ale gu- 
vernului Averescu şi cu criza ce a urmat de atunci: 

până la venirea liberalilor la putere în lanuarie 1922. 
Natural, deci, ca, în această epocă, Albina să se in- 
tereseze de frământările timpului. Caracteristic faptul 
că se preconizează formarea unui guvern naţional al 
tuturor partidelor care să redacteze o constituţie fie 
cu respectarea prevederilor vechei constituţii (1866), 
fie supunând-o unui plebiscit. Se ştie că liberalii au 
procedat altfel: n'au respectat prevederile constituţiei 
nici nu au cerut referendum. 

In anii ce urmează, în adunările naţionale, întru- 
nife, se discută noua constituţie. De aci, nevoia de a 
apăra principiile de legalitate şi dreptate. 

Intr'o serie de articole întitulată »proiectul consti: 
tuției« se cercetează aproape fiecare articol din pro- 
iectul guvernului. Tot aşa şi în altă serie întitulată 
»Constituanta<. In »căsătoria civilă« se susține că cel 
mai bun lucru ar fia se lăsa credincioșilor facultatea 
de a se căsători numai bisericeşte, cu obligația ca 
ministrii cultelor într'un anume timp să înregistreze 
căsătoria efectuată în condica Statului. Pentru aconie- 
sionali, s'ar putea ţine o condică specială la tribunal. 
— In ce priveşte »libertatea presei« se cere pedepsi- 
rea celor ce censurează ori confiscă imprimatele. În 


schimb, se cere răspunderea scriitorilor înaintea Curţii: 


de Apel, constituită din scriitori şi jurisconsulți sub 
preşedinţia primului preşedinte al curţii. »Senatul« ar 
trebui să fie compus cu totul altfel decât cerea guver- 
nul, pentruca, în adevăr, să fie un corp ponderator. 
Senatul acesta ar lucra în permanenţă dela disolvarea 
adunării deputaţilor până la convocarea ei, pentru a 
face cu neputinţă guvernarea cu decrete-legi. 

In mai multe numere, Albina se ocupă de regi- 
mul cultelor, căutând să împiedice nerespectarea prin- 
cipiului egalităţii lor. 

De câte ori se ivesc manifestații antisemite, Al- 
Vina le condamnă, întemeindu-se pe evanghelie şi pe 
enciclicele papale. 

Albina rămâne o arhivă interesantă prin siluetele 
„ce zilnic tipăreşte. Cele semnate fotograf şi toate cele 
ce descriu bărbaţi politici din ţara veche şi pe prelaţii 
de pretutindeni sunt datorite directorului Albinei. Cele 
iscălite Zugrav sunt scrise de canonicul N. Brînzeu. 
Tot directorul Albinei e autorul convorbirilor biblio- 
grafice şi al romanelor »Stingher« şi »Furculeasac. 
Aceste două romane apar, apoi, şi în volum, precum 
şi Sofia Svecin de acelaşi. Tot de el e şi broşura 
»Regimul Cultelor«, scoasă deosebit în vederea votării 
art. 22 din noua constituţie. | 

Se mai trage aparte Istoria Seminarului din Ora- 
dea de canonicul loan Georgescu. 

Din. redacţia acestui ziar fac parte: canonicul N. 
Brînzeu, prim-redactor; C. Morandini, secretar de re- 
dacţie şi la sfârşit prim-redactor; G. Dănilă, canonic; 
1oldea- Rădulescu, publicist şi mai târziu deputat ; Teodor 
Mănescu, ziarist; Dr. N. Popa, redactori. D. Cornel 
Demeter, administrator. Au colaborat sub semnătură 

proprie sau pseudonime, la început, Hildebrand Frollo, 
cu articole semnate F. Protopopul Clujului Ilie Dăianu ; 
Z. Pâclisanu, membru corespondent al Academiei Ro. 
mâne ; Paul Lauran, paroh în Groşi; Virgil Pop, preot; 
Păâr. Bonaventura Moraru, pe atunci provincialul fran- 
ciscanilor moldoveni; Francisc Hubic profesor la Ata- 
demia Teologică din Oradea; losif Frollo, profesor la 
liceul Sp. Haret; Gh. Pteancu, catihet; Păr. iosif Tăl- 
măcel, paroh catolic în Bacău; canonicul lacob Radu 
din Oradea ; Al. Ciura, directorul liceului G. Barițiu din 
Cluj; Octavian Popa, catehet în Făgăraş. Episcopul 
Al. Nicolescu din Lugoj tipăreşte în foiletoane: Papii 
în istorie; Vaticanul; San Pietro. 

Ziarul îşi suspendă apariţia în mijlocul lui Septem- 
vrie 1924. 

Dispariţia acestui cotidian este o mare şi reală 
pierdere pentru catolicismul ramânesc. El ştiuse a se 
face cetit şi uneori chiar ascultat pentrucă impunea | 
tuturor respect neştirbit pentru formele răsăritene şi 


„pentru ideea de stat naţional românesc. 





CRONICI 


— Congresul Împăratului Cristos la Poznan 
25-29 lunie 1937. Ca răspuns la mişcarea celor fără 
Dumnezeu, ţările slave catolice (Polonia, Cehoslovacia, 
apoi Slovenia şi Croaţia) ţin să organizeze un mare 
congres creştin la Poznan (Polonia), scaunul cardina- 
lului primat al ţării vecine, aliate şi amice. Tema ge- 
nerală a congresulul: reconstruirea împărăției lui 
Dumnezeu pe pământ. Această temă se va desbate 
timp de trei zile. 10 Dare de seamă despre situaţia 
religioasă în diferitele țări; mişcarea celor fără Dum- 
nezeu ; lupta împotriva ei. 2 Cercetarea cauzelor 
ateismului ; cauze spirituale, sociale, morale religioase. 
39 Apărare şi luptă împotriva mişcării celor fără 
Dumnezeu prin organizaţie pozitivă pe teren spiritual, 
social, moral şi religios. Alături de slujbe religioase 
şi adunări comune, la cari nu se poate intra decât cu 
bilete speciale, vor fi şi şedinţe de lucru separate 
după limbă şi manifestații populare. Congresul va 
reuni elita catolicismului de pretutindeni, sub patro- 
najul cardinalilor Hlond, Initzer şi Verdier. Comitetul 
organizator trimite şi un chestionar pentru a se do- 
cumenta asupra situaţiei religioase din fiecară ţară, 
mai cu seamă din punctul de vedere al mişcării celor 
fără Dumnezeu (bezbojnici): dacă există o astiel de 
mişcare ? organizaţii speciale ? număr de membri? 
metode de propagandă ? (presă, reuniuni populare, 
radio, film, şcoli, teroare, penetraţie pacifică) ? Atitu- 
dinea guvernului ? Cauzele mişcării : spirituale, sociale, 
morale, religioase ? Rezultatele (nr. celor nebotezaţi 
şi al celor fără confesiune)? Contra-organizaţia cato- . 
lică (Pro Deo)? Propuneri, păreri, proiecte? Dată 
fiind importanța chestiunilor în discuţie şi iminenţa 

primejdiei »bezbojnice« din răsăritul ţării noastre, ar 
îi de dorit să se intereseze şi îruntaşii noşirii de 
acest congres dela Poznan (Polonia). 


„Denki aan Good“: Gândiţi-vă la Dum- 
nezeu, e invitarea pe care trecătorii de pe strada 
principală din Amsterdam o pot ceti în fiecare seară, 
în fiecare noapte, printre reclamele luminoase ce 
copleşesc clădirile metropolei. Nu e o simplă reclamă 
ci e glasul conştiinţei, al credinţii, al dragostei pentru 
Tatăl din Ceruri şi care, contrar josnicelor veleităţi a 
celor fără-Dumnezeu, aminteşte tuturor ființa de faţă 
în tot locul şi atotputernicia Creatorului. 


— Concertul corului catedralei gr. cat. ro- 
mâne din Oradea. Duminecă, 23 Maiu a. c., orele 
5 p. m. corul catedralei noastre a dat în sala teatrului 
Regina Maria un concert, cuprinzând următoarele 
puncte : Sfânt, cor mixt de Fr. Hubic; Schumann: 
Liebesgarten, Allegro vivo executate de Dş. Elena 
Lucaciu lpian), D-l prof. losii Rotu (violină) şi D-l 
Avram Pop (violoncel) ; G. Verdi : Romanţă şi Schubert : 
Serenadă. cântate de D-l Dr. Longhin Corcheş, acomp, 
de Dş. E. Lucaciu; Bethoven: Concert de vioară exec, 
de D-l prof. Rotu, la pian Dş. Lucaciu E.; Suchubert: 
Ave Maria cânt. de D-na Marg. Noss, acomp. de or- 
chestră ; Haydn : Cele şapte cuvinte ale Mântuitorului, 
cor, soli orchestră. Toate punctele au fost executate 
peste aşteptări. Remarcăm compoziţia Rev. Fr. Habic, 
Stfânt, care te înalţă către Dumnezeu pe aripile muzicei, 
trecându-te din pianissimurile abia percepiibile până la 

cele mai puternice forte ; la îel frumuseţa muzicală şi 

preciziunea execuţiei punctului al doilea. — D-l Dr. 
Longhin Corcheş ca de obiceiu a fost la înălţime. Con- 
certul D. prof. I. Rotu, minunat. D-l prof. a dovedit 
că şi acum la bătrâneţe păstrează încă ştiinţa şi înde- 
mânarea avută atunci când concerta mai des. — Acom- 
paniamentul la înălţimea execuţiei D-lui Rotu. — D-na 
Margareta Noss atât în Ave Maria cât şi în oratoriu a. 
cântat foarte frumos. — De sigur punctul principal al 
concertului l-a constituit oratoriul lui Haydn, oratoriu 
în care se redă, am putea spune, întreg misteriul Ră- 
scumpărarii. E unul din titlurile de glorie ale celebru- 
lui compozitor, executat sub măiastra conducere a 
Rev. Hubic, cum nu se putea mai bine. — Regretăm 
faptul că publicul orădan, care ar avea datoria să spri- 
jinească corul Catedralei, nu a dat importanţa cuvenită 
concertului, arătându-şi şi de data aceasta cunoscuta-i 
indiferenţă faţă de artă şi artişti. 


— Festivalul Marian din Oradea. In ziua de 
10 Maiu a. c.a avut loc în sala festivă a Şcoalei 
normale române unite un însufleţit festival artistic- 
religios dat de elevele şi elevii dela Lic. Oltea Doamna, 
Gimnaziul de fete şi lic. E. Gojdu. Programul e înce- 
_put prin cuvânt de deschidere rostit de D-şra Bihari 
Irina cl. VIII. Urmează un punct la pian, declamare, 
dansuri naţionale executate de elevele dela gimnaziu, 





Tipografia Românească, Oradea. 


______VESTITORUL __ 





Anul XIII. No. 11 





un punct la violină şi la siârşit »La răspântie« piesa 
păr. S. Truţia în 3 acte, jucată de elevi şi eleve dela: 
şcoalele amintite. — Publicul numeros a răsplătit cu 
aplauze furtunoase munca aranjatoriilor. Remarcăm: 
faptul că organizatorul serbării e păr. Titus Pop, prof. 
de religie la liceul Oltea Doamna. 


— Sărbătoarea religioasă și naţională din 
Sântandreiu. Duminecă 16 Martie a. c., cu ocazia. 
sfințirii unei cruci, a avut loc în comuna Sântandreiu: 
o împresionantă sărbătorea religioasă-naţională, aran- 
jată cu concursul Şcoalei Normale Române Unite din: 
Oradea. Sărbătoarea a început cu sf. Liturghie, cele- 
brată de Rev-mul Dr. A. L. Tăutu, canonic, încunjurat de 
M. O. V. Cinca, păr. prof. Vasile Bolca şi loan Mateiu,. 
predica fiind ţinută de păr. Dr. I. Bal, spiritual. Ră- 
spunsurile sunt date de corul normaliştilor. După li-- 
turghie, se înşirue o măreaţă procesiune până la cru- 
cea ridicată de credinciosul Ilie Todoran. In cadrul ser- 
viciului sfințirii, predică Rev-mul Tăutu. La procesiune: 
cântă îanfara Şcoalei Normale. — După vecernie ur-- 
mează festivalul artistic dat de normalişti.. Incepe cu 
Trăiască Regele după care urmează conferința păr. 
prof. V. Bolca despre credință, şcoală şi muncă. Ur- 
mează un cor, declamări, o scenetă populară comică, 
alternate de arii naţionale executate de fanfara şcoalei,. 
dirijate de D-l Loc. Macoveiu. — La sfârşit, păr. prof.. 
Bolca mulţumeşte publicului pentru dragostea cu care 
au fost primiţi şi ascultați. — În asintenţă se remarcă,. 
pe lângă corpul didactic din Sântandreiu, şi un îrumos.- 
număr de intelectuali Orădani. — Credincioşii din Sânt- 
andreiu au avut clipe de bucurie ce nu se vor uita 
curând. 

— D-l Dumitru Karnabatt publică în „Decalogul“ (15; 
5. 37) un mișcător articol „Pe drumul experienţei religioase“. 

D- -sa descrie cu arta ce-l caracterizează „masa frugală de post, 
însă, hrănitoare şi suculentă prin spiritualitatea ce a însuflețit-o“ 
primită în ospilaliera casă a Excelenţel Sale P. S. nostru epis- 
cop Valeriu Traian Frențiu. 
Ce bine mă simt între D- Voastră ! exclamă fericit dis-. 
tinsul nostru scriitor. 

— Nu ai de cât să vii între noi! toni răspunse l. P. Sa 
Episcopul, subliniind spusele cu zâmbetul nesfârşitei sale bu- 
nătăţi şi cu candida iluminare a privirii. 

— Dar sunt de mult! Poate am fost de totdeauna — în- 
cheie aşa de mişcător autorul, — deși întâmplarea a făcut să 
primesc botezul Domnului în formele rituale ale altei biserici 
creştine. 

Avem plăcerea de a anunţa cetitorilor noştri că d, D. 
Karnabatt în curând pleacă la Assisi, unde vrea să se famili- 
arizeze cu atmosfera franciscană pentru a putea scrie o bio- 
grafie românească demnă de trubadurul Domnului, cel mai poet 
între sfinţii lui Dumnezeu, 


Să fie întrun ceas bun! 


— Familia, revistă lunară de cultură, ce apare în Oradea 
(Seria II, a, III. No. 9—10 pe Noembrie-Dec. 1936), între alte 
lucruri interesante, aduce povestirea „Singură“ de P. len Agâr. 
biceanu şi studiul păr. 1, Georgescu despre marele convertit 
englez Gilbert Keith Chesterton. 

